**MANDAT FOR OPPGAVEUTVALG – MEDVIRKNIGSSTRATEGI**

Vedtatt i kommunestyret xx.xx.xx (sak xx/20)

1. Bakgrunn og formål

I tråd med kommunens planstrategi skal det utarbeides en medvirkningsstrategi som bygger på verdiene; tillit, åpenhet og samhandling. Vårt verdigrunnlag tydeliggjør at kommunen skal jobbe “sammen med” innbyggerne, og at det er en svært viktig arbeidsform.

Medvirkning er bra *i seg selv og m*edvirkning er *nyttig.* Det sikrer bedre kvalitet og relevans for brukerne på de tjenestene kommunen har og velger, og at løsningene i større grad imøtekommer de behov innbyggerne faktisk har.

1. Oppgaveutvalgets oppgaver

* Kartlegge og evaluere dagens medvirkningsordninger
* Foreslå hvordan innbyggere kan inkluderes mellom kommunevalgene slik at alle grupper i befolkningen gis like muligheter til å påvirke de politiske prosessene i kommunen
* Foreslå retning for, og prioritering av samhandlingsaktiviteter mellom kommunen, innbyggerne, næringslivet, frivilligheten og andre aktuelle aktører.
* Foreslå hvordan innbyggerne som brukere av tjenester kan være med på å påvirke og drive utviklingen av kommunens eksisterende og nye tjenester

1. Sammensetning av oppgaveutvalget

Mandatet innebærer at det er behov for deltakere som representerer et mangfold, og som bor i ulike deler av kommunen. Utvalget skal både ha deltakere med erfaring, kunnskap og ideer om hvordan medvirkning kan skje og deltakere uten slik erfaring.

Oppgaveutvalget skal bestå av følgende medlemmer:

Fire medlemmer fra kommunestyret:

-

-

Seks medlemmer med følgende kompetanseprofil:

* Tre medlemmer som er aktive i lag og foreninger hvorav ett er under 20 år
* Ett medlem fra næringslivet
* To medlemmer som ikke er aktive i lag og foreninger

Ett av medlemmene bør ha ikke-etnisk norsk bakgrunn.

1. Oppgaveutvalgets arbeidsform

Oppgaveutvalget utfordres til å velge kreative arbeidsformer som kan engasjere deltakerne under utvalgets arbeidsperiode. Utover dette kan oppgaveutvalget selv avgjøre hvordan de vil arbeide.

Oppgaveutvalget kan involvere innbyggere og andre aktører i kommunen med interesse for/eller kompetanse i utvalgets tema gjennom for eksempel å nedsette referansegrupper, arbeidsgrupper, holde åpne møter, gjennomføre workshops, undersøkelser eller annet.

Administrasjonen bistår utvalget med møteinnkallelser, utsendelse av dagsorden og referater, informasjon på kommunens hjemmeside, samt rigge møtested. Administrasjonen kan også bistå utvalgets leder med å planlegge og fasilitere møtene, og bidra med fagkunnskap og kompetanse ved å holde innlegg, forberede notater og utredninger.

Resultatet av oppgaveutvalgets arbeid vil inngå i kommunens medvirkningsstrategi.

1. Tidsplan for arbeidet i oppgaveutvalget

Før konstituering skal det lyses ut etter og velges ut medlemmer til utvalget.

Konstituering av oppgaveutvalget skal skje innen 2 måneder etter at mandatet er vedtatt.

Hver arbeidsfase strekker seg over tre måneder. Overrekkelse av utvalgets forslag bør skje innen 9 måneder etter at utvalget ble opprettet. Etter at oppgaveutvalget har overrakt sin rapport til kommunestyret, vil denne saksbehandles av kommunedirektøren som deretter fremmer en sak til politisk behandling.

1. Økonomi

Oppgaveutvalget for medvirkningsstrategi har kr 50 000 til disponering til arbeidet i utvalget, og møtegodtgjøringen skal dekkes innenfor dette beløpet.